paragraph_text: Izvorne metode rabljene u kladističkoj analizi i škola taksonomije proistekla iz nje potječu iz rada njemačkoga entomologa Willija Henniga, koji ju je nazvao filogenetska sistematika (ujedno naslov njegove knjige iz 1966.). Uporabu naziva „kladistika” i „klad” (ogranak) popularizirali su ostali istraživači. Kladistika se u izvornu značenju odnosi na naročit skup metoda rabljenih u filogenetskoj analizi, iako se danas ponekad rabi u označivanju čitava polja.